อาการเริ่มแรก วันที่1ถ่ายมีเลือดปนออกมาด้วยครับ ต่อมาวันที่2,3 อุจจาระเปลี่ยนเป็นดำครับ
สวัสดีค่ะ อุจจาระสีดำอาจเกิดได้จาก-มีเลือดออกในทางเดินอาหารส่วนต้น เช่นมีแผลในกระเพาะอาหาร หรือลำไส้เล็กส่วนต้น-การรับประทานอาหาร โดยเฉพาะอาหารที่มีสีเข้มมาก ๆ เช่น บลูเบอร์รี่ ดาร์คช็อกโกแลต เป็นต้น-การใช้ยาและอาหารเสริมบางชนิด เช่น อาหารเสริมธาตุเหล็ก และยาที่มีส่วนผสมของธาตุบิสมัท-การไหลเวียนเลือดผิดปกติ มีการไหลเวียนเลือดในระบบย่อยอาหารผิดปกติ เช่น ภาวะขาดเลือดในลำไส้ หลอดเลือดผิดปกติ และหลอดเลือดอาหารโป่งพองการรักษาขึ้นกับสาเหตุค่ะ หากมีอาการปวดแสบท้อง คลื่นไส้ อาเจียน ปวดจุกแน่นลิ้นปี่ร่วมด้วยอาจเกิดจากมีแผลในทางเดินอาหาร ควรพบแพทย์เพื่อตรวจเพิ่มเติมการมีอุจจาระปนเลือดอาจเกิดจากทางเดินอาหารส่วนต้นมีเลือดออกได้เช่นกัน หรืออาจเกิดจากโรคทางทวารหนักเช่นริดสีดวงทวาร ฝีที่ทวารหนัก การเบ่งอุจจาระแรงเกินไปการดูแลตัวเองเบื้องต้น ดื่มน้ำมากๆ งดอาหารที่ทำให้มีอุจจาระดำได้ดังกล่าวไป รับประทานอาหารที่มีกากใยอาหารสูง เช่น ถั่ว ธัญพืช เมล็ดเจีย แอปเปิ้ล และบร็อคโคลี่ เป็นต้น เพราะจะช่วยให้อุจจาระนิ่มและขับถ่ายได้ง่าย